איתי לוי

איתי לוי (נולד ב-25 בינואר 1988) הוא זמר מוזיקה ים-תיכונית ישראלי-תימני. איתי לוי נולד ביישוב גן יבנה וגדל בשכונת שעריים שברחובות במשפחה ממוצא תימני. לוי בן זקונים ולו שני אחים גדולים. כשלוי היה בן 16, אביו – אב לא כשיר, נפטר מסרטן הריאות. אמו לקתה בחמישה אירועים מוחיים, שהותירו אותה מאז בעלת מוגבלות סיעודית. את שירותו בצה"ל עשה כעובד רס"ר בבית הספר לצניחה. ב-25 בדצמבר 2023 קנה את קבוצת הכדורגל מכבי שעריים מליגה א' במחווה לאביו אוהד הקבוצה שנפטר. לוי מתגורר בנס ציונה. בראשית דרכו עבד לוי כזמר סקיצות לצד הכותבים והמלחינים אבי אוחיון ואלעד טרבלסי וכן לצד הכותב, המלחין, המעבד והמפיק המוזיקלי אסף צרויה. כאשר שמע לראשונה את השיר "כמעט שיר אהבה" - ביקש לוי מיוצרי השיר אלעד טרבלסי ואסף צרויה לבצע את השיר בעצמו. לאחר שנתיים וחצי של בקשות הסכימו אלעד טרבלסי ואסף צרויה לתת לו את השיר ללא תשלום. ביולי 2013 הוציא לוי את "כמעט שיר אהבה" כסינגל הבכורה שלו, והשיר זכה להצלחה. בשנת 2014 יצא אלבום הבכורה, "מה עובר עלייך". מהאלבום בלטו השירים "כמעט שיר אהבה", "מה עובר עלייך", "אף אחת אחרת", "נשב ונדבר", "ילדות של פעם" ו"בלילות קרים". נוסף לכך הוא ביצע גרסת כיסוי לשירו של יהודה פוליקר - "הצל ואני". בינואר 2015 קיבל לוי מגן הוקרה מחברת ההפצה והניו מדיה "סינגולד" על למעלה מ-250,000 שימושים והורדות בסלולר ובניו מדיה בישראל, משירי האלבום "מה עובר עלייך". בתחילת 2015 הוציא לוי את השיר "יום שני", אשר היה לסינגל הראשון מתוך אלבומו החדש, והגיע בערוץ הרשמי של לוי ביוטיוב למיליון צפיות. במהלך אותה שנה, לכבוד יום הזיכרון לחללי צה"ל, הוא הוציא את השיר "גיבורים" לזכרו של אורון שאול; השיר לקח חלק בפרויקט "שיר וזיכרון" של חברת "לינקטון". בהמשך הוא חתם בחברת ההפקות "ליאם הפקות" של אייל גולן המנוהלת על ידי מנהלו האישי של גולן, בני פרץ. לאחר החתימה המתוקשרת, הוציא לוי את הסינגל "חוטים ומיקרופונים", ולאחריו את הסינגל "5 מילים" מתוך האלבום השני. בינואר 2015 הוציא לוי את הדואט "עוד יום", יחד עם הזמרת מרגלית צנעני. באוגוסט הוא הוציא את הדואט "ליום הזה חיכיתי" עם מאיה אברהם. בספטמבר זכה לוי בתואר "פריצת השנה" בפורטל המוזיקה הים תיכונית "חפלה". ב-12 בינואר 2016 הוציא את אלבומו השני "כל העיר יודעת". ב-17 ביולי 2017 הוציא לוי אלבום "שורדים אהבה", מן האלבום יצא הסינגל "מסיבה בחיפה", בו שיתף פעולה עם "האולטראס" ודי ג'יי אילון מתנה, השיר הפך לשיר הכי מושמע לשנת 2016. באלבום זה שיתף פעולה עם אייל גולן בשיר "חתונת השנה". כמו כן, חידש את השיר "רציתי" של יהודה לוי. ב-2017 השתתף בתוכנית הדוקו-ריאליטי "מחוברים" ב-HOT, שתיעדה, בין היתר, את שגרת חייו של לוי כזמר ים-תיכוני. ב-4 בדצמבר 2017 הוציא את השיר הראשון "שתישרף האהבה" מתוך אלבום האולפן הרביעי שלו הנושא את אותו שם. ב-25 בפברואר 2018 הוציא איתי את השיר "מאמו", בשיתוף פעולה עם הזמר והרקדן סטפן. באותה שנה הוציא את הסינגל "הנה זה בא" (גרסת כיסוי לסיבה טובה של אריק סיני למילים של אהוד מנור ולחן של מתי כספי) יחד עם שלישיית מה קשור ונועה קירל. בשנת 2019, הוציא ביחד עם עדן בן זקן את שיר הפסטיגל הרשמי "הזמן שלנו". במהלך 2019 החל לדגמן עבור חברת האופנה "לי קופר". בעקבות כך השיקה החברה קולקציית קפסולה שעוצבה בשיתוף ובהשראת לוי. בנוסף, לוי וחברת האופנה הוציאו בשנת 2019 שיר חדש בשם "ניו יורק סיטי - NYC", שנכלל באלבומו הרביעי "שתישרף האהבה". בתחילת חודש נובמבר 2019 זכה איתי לוי במקום הראשון בתוכנית "מאסטר שף ספיישל VIP" ששודרה בערוץ קשת 12. ב-20 בנובמבר 2019, החל לוי לשפוט בעונה השביעית של תוכנית "הכוכב הבא לאירוויזיון" באופן קבוע, במקומו של הראל סקעת. באותו החודש הוציא לוי חידוש לשיר "תודה לך". ב-22 במרץ 2020 הוציא את המיני-אלבום הראשון שלו, שהוא אלבומו החמישי במספר, "הולכת יחפה". באותה השנה, הגיש את התוכנית "מסיבה בערוץ 24 עם איתי לוי" ששודרה בערוץ 24. ביולי 2020, הוכרז כי עזב את חברת ליאם הפקות בניהולו של אייל גולן, לאחר העזיבה המשיך את דרכו בחברת "רות הפקות" אותה הקים על שם אמו. ב-24 במרץ 2021 הוציא את המיני-אלבום השני שלו, שהוא אלבומו השישי במספר, סופה של חול בהוצאת "רות הפקות". מה שהפך לאלבום הראשון שלו היוצא לאחר עזיבת ליאם הפקות. ב-19 בדצמבר 2021 הוציא את השיר "אני כבר לא בך". ב-4 במאי 2022 הוציא איתי את השיר "חינמים". באותו חודש הוציא איתי את השיר "בארכה" יחד עם עידו שוהם. ב-13 ביוני 2022 הוציא איתי את השיר "בגלל הרוח" יחד עם חיילי המילואים. באותו חודש הוציא את השירים "אפטר אמאלה" ו-"אום כ'ולתום" יחד עם סטפן לגר. ב-30 ביוני 2022 הוציא את אלבום האולפן החמישי, שהוא אלבומו השביעי במספר, מחכה שתבואי. ב-12 ביולי הוציא את השירים "קרקסים", "תרימו" ו-"12 בלילה". בספטמבר 2022 הוציא את השיר "לא עושה לך כלום". ב-8 בנובמבר 2022 החל לשחק במחזמר "קזבלן" בתפקיד קזבלן עצמו לסירוגין עם עופר חיון, בבימויו של אלדר גוהר גרויסמן, ובהפקת תיאטרון הבימה, ותיאטרון השעה הישראלי. ב-18 בינואר 2023 הוציא את הסינגל "לפעמים". ב-16 בפברואר הוציא את הסינגל "חצי בן אדם". ב-22 במרץ הוציא את הסינגל "מאבד שליטה". באפריל 2023 הופיע בטקס הדלקת המשואות. ב-24 במאי הוציא את הסינגל "לא עצרנו", שהגיע למקום ה-14 במצעד השבועי של מדיה פורסט. ב-8 ביוני הוציא את השיר "פול גז", שיתוף פעולה עם אופיר כהן שוב לאחר עשר שנים. בעבר שיתפו פעולה בלהיט "חתונת השנה". השיר הוא חלק מפרויקט גדול יותר בשם "שישו ושמחו", הכולל להיטי מסיבות. ב-3 ביולי הוציא את הסינגל "עשר אצבעות" מתוך אלבום האולפן השישי שהוא אלבומו השמיני במספר והוא גם אלבום העשור - לכבוד עשור של קריירה הנקרא אחת לדקה. "עשר אצבעות" הגיע למקום ה-17 במצעד השבועי של מדיה פורסט. ב-15 באוגוסט יצא לאור אלבום האולפן השישי שלו, "אחת לדקה". השיר "את" מתוך האלבום הגיע למקום הראשון במצעד של מדיה פורסט. ב-27 בנובמבר הוציא את השירים "אחרי המבול" ו-"אין לי מקום אחר" שהגיעו למקום ה-15 והרביעי במצעד השבועי של מדיה פורסט, בהתאמה. בנוסף, "אין לי מקום אחר" הגיע למקום ה-23 במצעד ה"היטליסט" של מאקו. ב-9 במאי 2024 יצא לאור אלבום האוסף "ישראל בידור – שרים למדינה", שם ביצע לוי את השיר "אין לאן לברוח" לצד אגם בוחבוט. השיר הגיע למקום ה-17 במצעד הישראלי השבועי של מדיה פורסט. ב-26 במאי הוציא לוי שני סינגלים, "חולה ירח" ו"מערב ראשון". הראשון הגיע למקום הראשון במצעד העברי של מדיה פורסט, ואילו השני נכנס לפלייליסט גלגלצ. בנוסף, "חולה ירח" הגיע למקום ה-52 ו"מערב ראשון" הגיע למקום ה-16 במצעד ההיטליסט. ב-22 באוגוסט לוי הוציא שיר בשם "מרכז תל אביב". ב-26 באוגוסט הוציא את הסינגל "תרימו ת'ידיים". 2014: מה עובר עלייך 2016: כל העיר יודעת 2017: שורדים אהבה 2019: שתישרף האהבה 2022: מחכה שתבואי 2023: אחת לדקה 2020: הולכת יחפה 2021: סופה של חול 2024: מנורה 2024 המופע המלא מדיה וקבצים בנושא איתי לוי בוויקישיתוף אתר האינטרנט הרשמי של איתי לוי איתי לוי, ברשת החברתית פייסבוק איתי לוי, ברשת החברתית אינסטגרם איתי לוי, סרטונים בערוץ היוטיוב איתי לוי, במסד הנתונים הקולנועיים IMDb (באנגלית) איתי לוי, באתר שירונט איתי לוי, באתר אפל מיוזיק (באנגלית) איתי לוי, באתר ספוטיפיי איתי לוי, באתר MusicBrainz (באנגלית) איתי לוי, באתר Genius איתי לוי, דף שער בספרייה הלאומית אסף נבו, ‏איתי לוי: "כולם אומרים לי שאני מזכיר את אייל גולן", באתר ‏מאקו‏, 21 באוקטובר 2013 אבי שושן, ישי לוי שר בקושי, קבלו את הלוי החדש, באתר ynet, 8 בספטמבר 2014 מאיה כהן, נא להכיר: איתי לוי, באתר ישראל היום, 3 בנובמבר 2015 רעות ברזילי, ‏זמר הצללים שהפך לכוכב בזכות עצמו, באתר ‏מאקו‏, 8 בנובמבר 2015 רן בוקר, איתי לוי: "אייל גולן הוא כמו אח גדול", באתר ynet, 15 במאי 2016 רותי קדוש, סיבה למסיבה: איתי לוי קוצר את פירות ההצלחה, באתר nrg‏, 14 בספטמבר 2016 מיכל רשף‏, איתי לוי מאוכזב מגלגלצ: "שיעלו למוניות ויראו אילו שירים אוהבים", באתר וואלה, 12 במרץ 2017 אסף נבו, "לפעמים אני חוטא קצת בשופוני, אז מה?", באתר ישראל היום, 3 באוגוסט 2017 גל אוחובסקי, ‏האיש שנולד מחדש, באתר ‏מאקו‏, 15 במאי 2018 רתם איזק, “החרדה נמצאת בי. אני חושב שההורים שלי עשו אותי בפחד“, באתר ynet, 18 בספטמבר 2020 יפעת הללי אברהם, ‏איתי לוי תמיד סיפר על אמא, אבל הפעם הוא החליט להגיד את האמת, באתר ‏מאקו‏, 21 באפריל 2024 אסף נבו, ‏איתי לוי: "כולם אומרים לי שאני מזכיר את אייל גולן", באתר ‏מאקו‏, 21 באוקטובר 2013 אסף נבו, "לפעמים אני חוטא קצת בשופוני, אז מה?", באתר ישראל היום, 3 באוגוסט 2017 נדב צנציפר, איתי לוי קנה קבוצת כדורגל - עכשיו הוא מחכה לדרבי מול אייל גולן | בלעדי, באתר ynet, 25 בדצמבר 2023 שיר אחד - בכל תכנית סיפור אחד, מאחורי שיר אחד | כאן, באתר כאן-תאגיד השידור הישראלי זה נגמר: איתי לוי נפרד מ"ליאם הפקות", באתר ‏מאקו‏, 12 ביולי 2020 במקום "ליאם הפקות": החברה שתנהל את איתי לוי, באתר ‏מאקו‏, 12 ביולי 2020 גיל משעלי, ‏"הדבר הכי יקר לי בחיים": איתי לוי מרגש עם אמא שלו בשיר חדש, באתר ‏מאקו‏, 19 בינואר 2023 חדשות סרוגים, ‏איתי לוי פותח את הלב: "אני חצי בן אדם", באתר "סרוגים", 16 בפברואר 2023 איתי לוי מאבד שליטה: "נכנע למחשבות, איתך או בלעדייך", באתר אייס, 22 במרץ 2023 ולתפארת: טקס המשואות הממלכתי מהר הרצל, נבדק ב-2023-04-25 קיץ ברבנר, ‏"זכרונות, טובים יותר ופחות על הכביש": איתי לוי בשיתוף פעולה מפתיע עם רון ביטון, באתר מעריב אונליין, 24 במאי 2023 מערכת תרבות ובידור, האנשים שאחראים ל"לא ייאמן היא אמרה לו כן" בסינגל חדש, באתר חדשות 13, 8 ביוני 2023 איתי לוי נחשף: "מה שווה הכסף אם בסוף אתה ישן לבד?", באתר אייס, 4 ביולי 2023 גיל משעלי, ‏איתי לוי מוציא אלבום עשירי ורומז להתחלה חדשה עם אייל גולן: "זמן טוב לשים את המשקעים בעבר", באתר ‏מאקו‏, 15 באוגוסט 2023 מיקומי שיא בהמצעד הישראלי השבועי, באתר מדיה פורסט: "את": הגיע למקום הראשון במצעד בשבוע ה-34 של שנת 2023. "אחרי המבול": הגיע למקום ה-15 במצעד בשבוע ה-49 של שנת 2023. "אין לי מקום אחר" הגיע למקום הרביעי במצעד בשבוע ה-49 של שנת 2023. "אין לאן לברוח" הגיע למקום ה-17 במצעד בשבוע ה-21 של שנת 2024. "חולה ירח" הגיע למקום הראשון במצעד בשבוע ה-23 של שנת 2024. היטליסט – מצעד המוזיקה הרשמי של ישראל, באתר מאקו, ‏2 בינואר 2024 ישראל בידור - שרים למדינה, באתר Spotify 17.7.pdf, Google Docs המצעד השבועי: מצעד השירים השבועי, להיטים ישראלים ולועזיים, באתר היטליסט, השבוע ה-25 של שנת 2024, ‏18 ביוני 2024 "איתי לוי מחליף כיוון: מ'מערב ראשון' ל'מרכז תל אביב', באתר אייס, 22 באוגוסט 2024